ปกติกินยาคุมของYaz 28 เม็ด มีอยู่วันนึงกำลังกินเม็ด22 แล้วอาเจียรเลยกินเม็ด23ตามไป พอวันต่อมาเห็นว่าลืมกินเม็ด21 ก็เลยย้อนกลับไปกินเม็ด21แล้วกินต่อตามปกติ เป็นอะไรมั้ยคะ ปัจจุบันตอนนี้กินมาถึงเม็ด27แล้ว กินต่อได้ตามปกติเลยมั้ยหรือต้องเริ่มแผงใหม่คะ
สวัสดีค่ะ ยาคุมกำเนิดยี่ห้อ Yaz เป็นยาคุมชนิดที่มีฮอร์โมน 24 เม็ด และเม็ดยาที่ไม่มีฮอร์โมน (หรือเม็ดแป้ง) ใน 4 เม็ดสุดท้าย โดยเม็ดยาที่มีฮอร์โมน จะมีปริมาณฮอร์โมนเท่ากันในทุกเม็ดเมื่อทานยาคุมเม็ดที่ 22 แล้วมีอาเจียนออกมา โดยอาการอาเจียนเกิดขึ้นภายในไม่เกิน 1 ชั่วโมง ก็ควรทานยาซ้ำไป 1 เม็ด ดังที่ได้ทำไป คือนำยาเม็ดที่ 23 มาทานเข้าไปค่ะส่วนการที่ไม่ได้ทานเม็ดที่ 21 ไป (คือเมื่อทานถึงเม็ดที่ 20 ได้ข้ามไปทานเม็ดที่ 22 แทน ไม่ได้เป็นการลืมทานยา) แล้ววันต่อมาได้นำเม็ดยาที่ 21 มาทาน ก็ถือว่าทำได้ถูกต้องแล้วค่ะหากในตอนนี้ทานจนถึงเม็ดที่ 27 แล้ว ก็ควรจะมีประจำเดือนมา แต่หากทานจนครบ 28 เม็ด แล้วยังไม่มีประจำเดือนมา ก็ควรตรวจหาการตั้งครรภ์ดูด้วยค่ะ